תעשיית המזון

תעשיית המזון היא התעשייה המספקת את רוב המזון הנצרך על ידי אוכלוסיית העולם. תעשייה זו כוללת את כל השלבים החל בחקלאות וכלה בצריכת המזון. תעשיית המזון מייצרת גם מזון לבעלי החיים בשירותו של האדם – חיות משק ומחמד. תעשיית המזון כוללת את התחומים הבאים: חקלאות: יבול, בעלי חיים ופירות ים. ייצור: מכונות ומבנים לחקלאות, אגרוטק, זרעים וכדומה. עיבוד מזון: הכנת מוצרים טריים לשוק, וייצור של מצרכי מזון מוכנים. שיווק: קידום מכירות של מוצרים גנריים (לדוגמה, מועצת החלב) או מוצרים חדשים, פרסום, קמפיינים שיווקיים, אריזות, יחסי ציבור, ועוד. סיטונאות והפצה: לוגיסטיקה, שינוע מוצרי מזון ואחסנתם. שירותי מזון: הסעדה, מסעדות וכדומה. קמעונאות: מרכולים, מכולות, שוקי איכרים, שווקים ציבוריים וקמעונאות אחרים. אסדרה: גורמים העוסקים בחוקים ותקנות מקומיים, או בין-לאומיים, הנוגעים לייצור ומכירת מזון, כולל בדיקת איכות המזון, בטיחות מזון, ותעשיית שתדלנות סביב תחום המזון. השכלה: גורמים אקדמיים, או שעוסקים בייעוץ או הכשרה מקצועית. מחקר ופיתוח: טכנולוגיית מזון. שירותים פיננסיים: אשראי וביטוח לגורמים בתעשייה. ערך מורחב – חקלאות החקלאות היא העיסוק הנפוץ בעולם – 42% מכוח העבודה בעולם עוסק בו, אם כי נתון זה כולל גם את אלו שחלק מתעשיית המזון וגם את אלו שאינם. למרות זאת, התוצר החקלאי מהווה רק 5% מהתוצר העולמי הגולמי (התוצרים הלאומים הגולמיים). מושג החקלאות מתייחס למגוון נרחב של פעילויות ייצור, אשר נפרשות על קשת רחבה של קני מידה תפעוליים (גודל יחידות שטח העיבוד, תפוקות וכו'), התמחויות ואספקטים שיווקיים. בתעשיית המזון דומיננטית במיוחד החקלאות התעשייתית מהווה את רובה המכריע של החקלאות בעולם המערבי, והולכת ומתפשטת במהרה גם בשאר העולם. חקלאות זו עושה שימוש בשטחי אדמה נרחבים ובהיקפים גדולים של בעלי חיים, תוך שימוש נרחב בתשומות חקלאיות כגון: מים, חשמל, דלק, דשן, חומרי הדברה ובמיכון ברמה טכנולוגית גבוהה. החקלאות האינטנסיבית כרוכה בהשקעות נרחבות, בתעשיות נלוות המספקות לצרכן את המוצר המוגמר ובשיווק. ערך מורחב – עיבוד מזון עיבוד מזון הוא שם כולל למערך של שיטות וטכניקות להפיכת מרכיבים גולמיים למזון הראוי למאכל אדם או חיה ונוח לשיווק. תחום עיבוד מזון מתחלק לשלושה תתי-תחומי עיקריים: מזון המיוצר בייצור המוני, למשל לשיווק במרכולים ; ייצור על פי ביקוש – למשל במסעדות המכינות מאכלים ממזון גולמי בעת הזמנת הלקוח ; מזון המיוצר בהזמנה אישית (לדוגמה, עוגת חתונה). הפצה זהו מערך נרחב המחבר חלקים שונים יחד של התעשייה יחד. הפצה בסיטונאות זהו מערך הפצה לנקודות מכירה. המערך מחליף את המודלים המסורתיים של שווקים סיטונאים בהם הצרכן קונה ישירות מהחקלאי, ונפוץ במיוחד האזורים שעברו עיור משמעותי. ערך מורחב – מרכול עם התגברות תופעת העיור בעולם, במהלך המאה ה-20, המרכול (סופרמרקט) הפך לאלמנט הקמעונאי המגדיר של תעשיית המזון. עשרות אלפי מוצרים נאספים במקום אחד, באספקה רציפה, לאורך כל השנה. בעולם המתועש והאורבני, המרכולים מספקים לצרכנים את חומרי הגלם ומצרכים משלימים, ותעשיית שירותי המזון, דוגמת מסעדות, מאפיות ובתי קפה, מציעה אוכל מוכן. ייצור מזון מודרני מסתייע בטכנולוגיות מתוחכמות בתחומים רבים. התפתחויות בתחום האגרוטק ביטלו בחלק מהענפים את הצורך בכוח האדם הרב כבעבר. ביוטכנולוגיה מביאה עמה שינויים מהירים בנושאים כמו השבחת צמחים. טכנולוגיית מזון הוא תחום מתפתח שהעוסק בהטמעת תהליכים טכנולוגים בתעשיית המזון לשיפור המזון והגדלת תוצרתו. טכנולוגיית המזון פועלת לכל אורך שרשרת האספקה של תעשיית המזון, החל משיפור יעילות גידולים חקלאיים, פיתוח שיטות לשמירה על טריות המזון, הגברת בטיחות מזון ומשקאות ועוד. מדבר מזון תעשיית אפייה בישראל שיווק מזון אבולוציה של ייצור מזון ומשקאות מותססים Nestle, M. (2013). Food Politics: How the Food Industry Influences Nutrition and Health. California Studies in Food and Culture. University of California Press. ISBN 978-0-520-95506-6. 534 עמודים. Vasconcellos, J.A. (2003). Quality Assurance for the Food Industry: A Practical Approach. CRC Press. ISBN 978-0-203-49810-1. 448 עמודים. Kress-Rogers, E.; Brimelow, C.J.B. (2001). Instrumentation and Sensors for the Food Industry. Woodhead Publishing Series in Food Science, Technology and Nutrition. Woodhead. ISBN 978-1-85573-560-6. 836 עמודים. Traill, B.; Pitts, E. (1998). Competitiveness in the Food Industry. Springer. ISBN 978-0-7514-0431-9. 301 עמודים. מדיה וקבצים בנושא תעשיית המזון בוויקישיתוף "The Food Industry Center". University of Minnesota. Center for Sustainable Systems. "U.S. Food System Factsheet" (PDF). University of Michigan. אורכב מ-המקור (PDF) ב-2012-01-06. נבדק ב-2016-06-16. מזון, תעשייה ומסחר, דף שער בספרייה הלאומית